kardosdrur/scandi-wiki huggingface dataset:
Reaktivt system

Et reaktivt system er et system, som besvarer (reagerer på) ydre begivenheder. Selv om biologiske systemer ganske vist er reaktive, da de reagerer på bestemte begivenheder, bruges udtrykket først og fremmest til at beskrive menneskeskabte systemer. F.eks. er et lys, der består af en pære og en kontakt et reaktivt system, da det reagerer på, at brugeren ændrer på kontaktens stilling.

Afhængighed af omgivelserne 
Lyset er et eksempel på et simpelt, reaktivt system, forstået på den made, at systemets reaktion på begivenheden er uforandret: den afhænger ikke af sammenhængen. De ikke-trivielle systemers reaktion på begivenheder kan derimod afhænge af sammenhængen. F.eks. kan en simpel termostat lukke en ventil, hvis temperaturen i en beholder er under en vis tærskel, men ellers holde den åben.

Dynamiske systemer 
Et reaktivt system betragtes som dynamisk, hvis systemets svar på begivenheder ikke blot afhænger af omgivelserne, men også af forløbet af tidligere begivenheder.

Beskrivelse af systemreaktion 

Reaktive systemer bliver skabt i forskellige, systemtekniske fagområder. Man kan tage højde for afhængigheden af forløbet i en række tidligere begivenheder ved at definere systemparametre, som fastlægger de vilkår, der påvirker systemets reaktion.

Det er almindelig praksis at definere systemvilkårene ved præcist beskrevne systemtilstande, der kan spænde over bredden i systemparametrenes værdier. 
F.eks. har en thermostat to tilstande: tændt eller slukket. Den kan afbryde en kontakt, hvis temperaturen i en beholder er under en vis tærskel, men ellers holde den tændt.

Interaktive systemer 

En yderst vigtig type reaktive systemer er de interaktive systemer. Disse systemer kan reagere på begivenheder ved at skabe output til brugere og teknikere. Meddelelsen kan være feedback til hændelsen eller en angivelse af systemets tilstand. De biologiske systemer er typisk interaktive, da de giver tilbagemelding om bestemte begivenheder, som f.eks. fødeindtagelse. Udtrykket bruges dog mest til beskrivelse af maskiner, der er lavet til at udføre bestemte handlinger for deres operatører eller brugere. Eksemplerne på interaktive systemer omfatter informationssystemer, processtyring, systemer til e-handel, produktionskontrolsystemer og indlejret software.

Noter

Eksterne links 
 R.J. Wieringa: Design Methods for Reactive Systems: Yourdon, Statemate, and the UML (The Morgan Kaufmann Series in Software Engineering and Programming).
 D. Harel: Statecharts: A Visual Formalism for Complex Systems i Science of Computer Programming, 1987, 8, side 231-274.

Systemer
Indlejret software

Indlejret software er computersoftware, der er programmeret til at kontrollere maskiner eller udstyr, som typisk ikke bliver regnet for at være computere. Softwaren er ofte specialskrevet til en bestemt maskine, som den kører, og som har tids- og hukommelsesmæssige begrænsninger. Begrebet bruges af og til synonymt med firmware, selv om firmware også kan bruges om den ROM-baserede kode i en computer, hvor den ligger bag operativsystemet, mens indlejret software for det meste er den eneste software i det pågældende stykke udstyr.

Noter 
 Edward A. Lee: Embedded Software i Advances in Computers, bd. 56, 2002, 

Systemer
Software
The Football League 1921-22

The Football League 1921–22 var den 30. sæson af The Football League og dermed også det 30. engelske mesterskab i fodbold. Ligaen var siden sidste sæson blevet udvidet med 18 hold, primært fra den nordlige del af England, og det medførte oprettelsen af en ny division, Third Division North, og den "gamle" Third Division blev omdøbt til Third Division South. Dermed kom ligaen i alt til at have deltagelse af 86 hold fordelt på tre divisioner med 22 hold og én division med 20 hold. I hver division spillede holdene en dobbeltturnering alle-mod-alle.

First Division blev vundet af Liverpool FC, som dermed vandt ligaen og det engelske fodboldmesterskab for tredje gang.

Resultater

First Division 

Divisionen bestod af 22 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1921-22 var den 26. sæson i Second Division, der havde deltagelse af 22 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de to lavest placerede hold rykkede ned i Third Division.

Third Division 
Sæsonen 1921-22 var den 2. sæson af Third Division. Divisionen var siden sidste sæson blevet udvidet med 18 hold til 40 hold. Det betød, at divisionen blev opdelt i to regionale puljer med 20 hold i hver, som spillede en dobbeltturnering alle-mod-alle.

Vinderne af de to divisioner rykkede op i Second Division, mens de to lavest placerede hold i hver division måtte søge genvalg for at forblive i ligaen. Alle fire hold blev genvalgt til ligaen.

Third Division North

Third Division South

Kilder / eksterne henvisninger 
 RSSSF – England 1920-21 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1921
Fodbold i 1922
Stephan Weil

Stephan Weil (født 15. december 1958 i Hamborg) er en tysk politiker, der er den nuværende ministerpræsident i Niedersachsen, valgt for SPD. Han er desuden partiets formand i delstaten Niedersachsen. 

Weil er uddannet juridisk kandidat fra Georg-August-Universität Göttingen og har blandt andet arbejdet i Niedersachsens justitsministerium. Fra 2006 til 2013 var han overborgmester i Hannover, og siden 2012 tillige formand for SPD i Niedersachsen. Ved delstatsvalget 20. januar 2013 var Weil spidskandidat, og idet SPD sammen med Bündnis 90/Die Grünen opnåede flertal i landdagen, blev han valgt som ministerpræsident i landdagen den 19. februar 2013.

Eksterne henvisninger

 Stephan Weils hjemmeside
 Biografi hos Niedersachsens landdag 

Personer fra Hamborg
Jurister fra Tyskland
Politikere fra SPD
Ministerpræsidenter fra Tyskland
Borgmestre fra Tyskland
Influenzavirus A

{{taxobox2
| navn = Influenzavirus A
| farve = violet
| status = 
| billede = Influenza A - late passage.jpg
| billedbredde = 175px
| billedtekst = Influenza A virus i elektronmikroskop
| rige = 
| række =
| klasse = 
| orden = 
| familie = Orthomyxoviridae
| slægt = Influenzavirus A
Influenzavirus B
Influenzavirus C
Isavirus
Thogotovirus
| art = Influenzavirus A| binomialnavn = 
| binomial_autoritet =
| udbredelseskort =
| udbredelseskort_bredde =
| udbredelseskort_tekst =
}}Influenzavirus A eller IAV er en membrankappet virus med et genom af segmenteret negativt polariseret enkeltstrenget RNA (-ssRNA).  Influenza A tilhører Orthomyxoviridae''-familien. Denne forårsager influenza blandt fugle og visse pattedyr, samt mennesker. 

Stammer fra de forskellige serotyper af influenza A er alle blevet isoleret fra vilde fugle, selvom de sjældent forårsager sygdom blandt disse. Visse serotyper fører dog til alvorlig sygdom blandt husholdte fjerkræ, og i sjældne tilfælde mennesker. Af og til overføres virus fra vilde havefugle til husholdte fjerkræ, som kan medføre større spredning, og give anledning til epidemier og pandemier.
 
Influenza A serotyperne navngives efter deres H-nummer (dvs. type af hæmagglutinin) og N-nummer (dvs. type af neuramidase). Der er 17 forskellige H-antigener (H1 til H17) og 9 forskellige N-antigener (N1 til N9). Den nyeste H-antigen type (H17) blev identificeret af forskere, som isolerede denne fra storflagermus i 2012.

Hver virale serotype har muteret til forskellige stammer med forskellige patogene egenskaber; nogle er patogene for en art, mens andre er patogene til flere arter.

Se også

 Fugleinfluenza
 Fugleinfluenza i Danmark
 Den spanske syge
 Influenzavirus B
 Influenzapandemien 2009
 Naturligt reservoir
 Svineinfluenza
 Zoonose

Fodnoter 

Orthomyxoviridae
Virus A

de:Influenzavirus#Influenza-A-Subtypen
Skrotbil

Skrotbil er betegnelsen for biler, der har udtjent deres effektive levetid eller er blevet totalskadet og derfor skal bortskaffes.  Det sker ved at indlevere bilen hos en autoophugger eller hos andre erhvervsdrivende inden for branchen. En autoophugger er en bilkirkegård hvor alle skrotbiler og andre motorkøretøjer tømmes for miljøfarlige væsker og siden skilles ad i alle dets bestanddele. I visse tilfælde udbetales der en skrotpræmie.

Eksterne kilder og henvisninger

Trafikmyndigheder og -organisationer
Biler
Stensballe

Stensballe udgør Horsens' østlige bydel. Stensballe afgrænses fra det centrale Horsens i vest af det smalle farvand Stensballe Sund. I øst grænser Stensballe op til marker, Stensballe Skov og Stensballe Golfbane, nærmeste by er Haldrup. Mod nord grænses op til Nørrestrand og mod syd Horsens Fjord. Der er 6 km mod NØ fra Horsens centrum til Stenballe og 4 km mod NØ til Haldrup. Bydelen tilhører Horsens Kommune og er beliggende i Vær Sogn. 

I Stensballe, der er primært er en parcelhusbebyggelse, findes også bl.a. Vær Kirke, Stensballe Idræts-Klub og hovedgården Stensballegård.

Historie 
Oprindeligt var Stensballe en landsby der omfattede Bygaden, Agervej (der i gamle dage hed Vestergade og var kirkevej til Vær), Tværvej (der i gamle dage hed Møllegade, her lå møllen), Fortevej (vejen til markerne) og Spægbogade. Der var i alt 17 fæstegårde, der i 1700- og 1800-tallet hørte under Stensballegård.

Kilder 

Bydele i Horsens
Byer og bydele med genforeningssten
Jon From

Jon From (født 7. august 1976 i Nakskov) er en tidligere dansk redskabsgymnast og musiker.

Gymnastik 
 Deltog på Nakskov Gymnastikforenings senior-hold som blev danske mestre i 1992, 1993.

 Blev dansk senior mester i ringeøvelsen i 1993 som blot 16-årig. Vandt ligeledes DM i ringe i 1994 og 1995.

 På det danske senior-landshold fra 1992 - 1996

 Har trænet og boet i følgende byer - Nakskov, Aalborg og Voronezh (RUS)

 I dag bl.a. gymnastik-kommentator på Eurosport og DR

Musik 
Jon From begyndte at synge og spille guitar, da han stoppede med gymnastikken efter EM i København i 1996, og har spillet i flere bands og udgivet eget musik.

Gymnaster fra Danmark
Personer fra Nakskov
School of Business and Social Sciences

School of Business and Social Sciences (forkortet Aarhus BSS) er et af Aarhus Universitets fire hovedområder (fakulteter), og består af det tidligere Samfundsvidenskabelige Fakultet og det tidligere Handelshøjskolen (ASB).

Fakultetet har ca. 14.000 dagsstuderende og flere tusinde deltidsstuderende, knapt 225 ph.d.-studerende og godt 500 videnskabelige medarbejdere, hvilket gør Aarhus BSS til en af Europas største handelshøjskoler og Danmarks største universitære enhed inden for erhverv og samfundsvidenskab. Aarhus BSS har de internationale akkrediteringer AACSB, AMBA og EQUIS.

Fakultetets uddannelser tæller bl.a. cand.oecon., cand.merc., cand.jur. og cand.scient.pol.

Dekanen er Thomas Pallesen


Institutter 
 Institut for Økonomi
 Institut for Virksomhedsledelse
 Institut for Forretningsudvikling og Teknologi
 Juridisk Institut
 Institut for Statskundskab
 Psykologisk Institut

Historie 
Handelshøjskolen blev grundlagt i 1939, men udbød i starten kun HD med 72 studerende. Året efter startede den første sproguddannelse. I 1951 begyndte det, der i dag er hoveduddannelsen inden for erhvervsøkonomi, nemlig HA-studiet. I de følgende år kom der også daghold inden for sprog.

Handelshøjskolen fusionerede den 1. januar 2007 med Aarhus Universitet og havde nu status af et fakultet under universitetet. Det officielle navn efter fusionen er Handelshøjskolen, Aarhus Universitet. Som handelshøjskole rangerer den blandt de 10 største i Europa, målt på antal optagede studerende.

Den 18. juni 2010 blev det offentliggjort, at Handelshøjskolen og Det Samfundsvidenskabelige Fakultet fusionerede og dannede det nuværende Aarhus School of Business and Social Sciences. Det nye hovedområde blev Danmarks største aktør inden for erhvervs- og samfundsvidenskabelig forskning og uddannelse.

Ved overgangen var der 16.110 studerende i alt. Heraf var 7.421 var bachelorstuderende og 5.388 kandidatstuderende. 3.261 var deltidsstuderende. Antallet af ph.d.-studerende udgjorde 209.

Kilder

Eksterne henvisninger 
 Hjemmeside

Fakulteter ved Aarhus Universitet
Etableret i 2011
Umeå kommun

Umeå kommune ligger i länet Västerbottens län i landskapet Västerbotten i Sverige. Kommunen har grænser til nabokommunerne Skellefteå, Robertsfors, Vindelen, Vännäs og Nordmaling. Kommunens administration ligger i byen Umeå. Kommunen er den folkerigeste i Västerbotten og Norrland, og var i 2011 på en 11. plads af Sveriges folkerigeste kommuner.

Geografi 
Kommunen har skovklædte åslandskaber med store moseområder. Flere dalstrøg strækker sig fra indlandet ud mod en skovklædt kystlette mod Kvarken og Østersøen. Ume älv løber gennem kommunen, og munder ud ved Umeå.

E4 og E12 går gennem kommunen, og på jernbanenettet er kommunen forbundet med resten af landet med Botniabanan og jernbanelinjen Vännäs–Umeå–Holmsund (der har forbindelse til Stambanan genom övre Norrland. Umeå flyveplads har daglige ruteflyvninger til flere destinationer i ind- og udland, ligesom der er færgeforbindelse til Vasa i Finland.

Samisk sprog 
Samisk har status som officielt minoritetssprog i kommunen og Umeå kommune indgår i forvaltningsområdet for samisk sprog i Sverige.

Geografi

Byer 
Umeå kommune havde 20 byer i 2005.
(folketal den 31. december 2005):

Politik

Lista över kommunstyrelsens ordförande

Billeder

Eksterne kilder og henvisninger 

 Umeå kommunes officielle hjemmeside
Eugen Reventlow

Eugen greve Reventlow (27. november 1798 i København – 16. (kirkebog: 18.) november 1885 på Altenhof) var en holstensk godsejer og dansk diplomat, bror til Theodor Reventlow.

Uddannelse 

Han var søn af Cay Reventlow og dennes anden hustru og var født i København, men da familien efter faderens udtrædelse af statstjenesten 1802 var flyttet til Kiel, opdroges sønnen der, blev student 1816 og studerede senere ved dette universitet.

Lynkarriere som diplomat 
Han fik 1819 ansættelse som dansk legationssekretær hos farbroderen Fritz Reventlow i Berlin, fra 1823 i Sankt Petersborg, og 1828 efterfulgte han farbroderen i Berlin. Denne post havde fra ungdommen af været målet for hans ønsker. I det hele øvede Berlin mere og mere tiltrækning på det holstenske ridderskab, medens dets medlemmer sjældnere viste sig i Kjøbenhavn, – "den danske Luft", skriver en dansk diplomat 1826, "behager ikke Holstenerne, naar de ikke ville betales, bekorses eller benøgles og betitles". Særlig var det vigtige gesandtskab i Berlin godt på veje til at blive monopoliseret af de holstenske Reventlower, thi ligesom Eugen succederede Fritz Reventlow som chef, således afløstes han 1823 i sekretærposten af sin fætter Heinrich Reventlow (til Wittenberg), medens dennes broder Ernst Christian Reventlow (til Farve) var attaché ved gesandtskabet.

Reventlow var ikke nogen betydelig personlighed, men han var meget repræsentativ og følte sig som chef for det holstenske ridderskabs mægtigste familie. Han blev også særlig begunstiget af den danske regering. Næppe 21 år gammel var han sekretær og i sit 31. år gesandt. Reventlow blev dansk kammerherre 1825, Kommandør af Dannebrogordenen 1829, fik Storkorset 1834, blev Dannebrogsmand 1840 og slutteligt gehejmekonferensråd 1841.

Separatist 
Reventlow var af hjertet slesvig-holstener og tog 1846 sin afsked efter udstedelsen af det åbne brev. Fra 1864 tilhørte han den fraktion inden for adelen, som ønskede en preussisk annektering af Hertugdømmerne, og var sammen med Carl Scheel-Plessen initiativtager til adressen af 23. januar 1866 til Otto von Bismarck. Han blev medlem af det preussiske herrehus. Reventlow levede efter sin afgang 1846 som godsejer på Gut Altenhof.

Han var gift 1. gang med sin kusine, grev Christian Bernstorffs datter Clara Charlotte Gerhardine (f. 22. april 1811 – 13. oktober 1832), 2. gang med Elisabeth født grevinde Voss (3. august 1812 – 6. januar 1876).

Kilder 
  Biografi af Peter Vedel
 Danmarks Adels Aarbog 1893, s. 383.
 Zeitschrift der Gesellschaft für die Geschichte Schleswig, Holstein und Lauenburgs, XXII, 80 f.
 Bussche-Kessell, Gräfin Elise v. Bernstorff, II, 3 f. 151 167. 201. 238.
 Ludvig Daae, Breve fra Danske og Norske, s. 144.

Personer i Dansk Biografisk Leksikon
Politikere fra Preussen
Medlemmer af Preussens herrehus
Godsejere fra Slesvig og Holsten
Grever fra Danmark
Tyskere i 1800-tallet
Danskere i 1800-tallet
Storkors af Dannebrog
Gesandter fra Danmark
Personer fra København
Tilhængere af slesvig-holstenismen
Eugen
Gehejmekonferensråder fra Danmark
Artikler fra 1. udgave af Dansk biografisk leksikon
Osby Station

Osby Station er en svensk jernbanestation i Osby på Södra stambanan.

Trafik 
Eneste togtrafik til og fra Osby, er Øresundstog, der kører mellem Helsingør og Kalmar C via bl.a. Malmö C, Lund C, Hässleholm, Alvesta og Växjö.

Jernbanestationer i Sverige
Flemming Topsøe

Flemming Topsøe (født 25. august 1938 i Aarhus) er en dansk matematiker og docent i matematik ved Københavns Universitet.

Han blev student fra Ordrup Gymnasium i 1956, mag.scient. i matematik ved Aarhus Universitet i 1962 og erhvervede doktorgraden (dr. phil.) ved Københavns Universitet i 1971 med disputatsen Topology and Measure.

Siden 1964 har Flemming Topsøe været ansat ved Københavns Universitet, hvor han nu er docent i matematik. Han er forfatter til talrige videnskabelige arbejder inden for områderne matematisk analyse, sandsynlighedsteori og informationsteori.

Han var i årene 1983-1998 en dynamisk leder af et stort projekt kaldet Euromath om udbredelsen af  internet baserede tjenester til de matematiske samfund i Europa og Rusland.

Flemming Topsøe nyder stor international anseelse i matematikken. For sine bidrag til matematikken og til matematikersamfundet blev han af det Czekoslovakiske Videnskabsakademi i 1992 belønnet med Hlavka memorial medal og i 2006 med B. Bolzano honoary medal, som er den højeste anerkendelse for indsats i de matematiske videnskaber som uddeles af akademiet.

Flemming Topsøe var formand for Dansk Matematisk Forening i perioden 1978-1982, og stod herunder i 1980 i spidsen for en stor landsdækkende konference om alle aspekter af matematikken i Danmark.

Familie          
 Haldor Topsøe (1842–1935) (oldefar) 
 Henrik Topsøe (1944–2019) (bror)

Kilder 
  Hjemmeside for Flemming Topsøe 

Matematikere fra Danmark
Personer fra Aarhus
Ansatte ved Københavns Universitet
Foreningsformænd fra Danmark
Danskere i 1900-tallet
Danskere i 2000-tallet
Antennas to Hell

Antennas to Hell er et opsamlingsalbum fra heavy metal-bandet Slipknot.

Referencer

Eksterne henvisninger 
 

Slipknot-album
Jens Kristiansen

Jens Kristiansen (født 25. maj 1952 i København) er en dansk skakspiller, International Mester og tredobbelt danmarksmester.

Karriere 
Han har tre gange været dansk mester i skak i 1979, 1982 og 1995. I 1979 opnåede han FIDEs titel International Mester.

Han vandt North Sea-mesterskabet i 1977.

På det danske landshold deltog han i Skakolympiaderne i 1978, 1982, 1984 og 1990.
Sit bedste resultat opnåede han i 2012, hvor han vandt verdensmesterskabet for seniorer (spillere over 60 år) og som følge heraf blev udnævnt til stormester. I 2013 blev han ved samme mesterskab nr. 2 med samme score (8,5 pts. af 11) som vinderen, men dårligere korrektion. I 2019 blev Jens Kristiansen europamester ved senior-EM i skak for aldersgruppen over 65 år.

Hans højeste Elo-rating var 2480 i januar 1987. Efter sejren ved senior-VM var det 2455.

Referencer

Eksterne henvisninger 
 Jens Kristiansen seniorverdensmester i skak; Thomas Hauge Vestergård Dansk Skak Union 24. november 2012 
 Jens Kristiansens deltagelse ved skakolympiaderne (engelsk)
 Spil fra chessgames.com (engelsk)
 

Skakspillere fra Danmark
Skakstormestre fra Danmark
Danmarksmestre i skak
R.e.m.IX

r.e.m.IX er et remix album af det amerikanske alternative rockband R.E.M. udgivet i 2002. Albummet indeholder remixede udgaver af sange fra deres album Reveal fra 2001. Reveal blev givet til nogle remixere for at se hvad de kunne gøre med numrene, og bandets favoritter blev samlet på dette album. Ud af de tolv originale numre på Reveal er de seks på r.e.m.IX, der er to forskellige versioner af "The Lifting" og fire af "I've Been High".

Albummet blev aldrig udgivet kommercielt men har været gratis at hente fra bandets hjemmeside.

Spor 
Alle sange er skrevet af Bill Berry, Peter Buck, Mike Mills og Michael Stipe, hvis ikke andet er noteret.

 "The Lifting" (Now It's Overhead mix af Andy Lemaster) – 4:41
 "The Lifting" (Knobody/Dahoud Darien for 12 Nations) – 5:07
 "I'll Take the Rain" (Jamie Candiloro) – 6:11
 "She Just Wants to Be" (Jamie Candiloro) – 5:03
 "I've Been High" (Matthew "Intended" Herbert) – 5:19
 "I've Been High" (Knobody/Dahoud Darien for 12 Nations) – 4:01
 "I've Been High" (Chef) – 4:56
 "I've Been High" (Her Space Holiday/Marc Bianchi) – 5:01
 "Beachball" (Chef) – 6:16
 "Summer Turns to High" (Her Space Holiday/Marc Bianchi) – 4:25

Referencer

Eksterne henvisninger 
 

R.E.M.-album
Album fra 2002
Ægte mimose

Ægte mimose (Mimosa pudica) er en halvbusk, dvs. at den kun bliver forveddet på de nederste dele, og at den visner helt ned efter kulde eller tørke. Arten bliver dyrket i havestuer og som orangeriplante. Alle dele af planten er giftige for både dyr og mennesker.

Kendetegn 
Ægte mimose er en halvbusk, der kun forvedder på de ældste dele af grenene. Den visner helt ned efter kuldepåvirkning eller tørke. Væksten er først opret, men senere bliver den krybende eller opstigende. Skuddene er runde i tværsnit, tæt behårede og rødlige på lyssiden. De bærer uregelmæssigt fordelte, krumme torne. Bladene sidder spredtstillet, og de er dobbelt fjersnitdelte med ustilkede, ovale og helrandede småblade. Begge bladsider er græsgrønne og hårløse.

Blomstringen foregår i juli-oktober, hvor man finder blomsterne samlet i langstilkede, kuglerunde hoveder fra bladhjørnerne. De enkelte blomster er 5-tallige, men uregelmæssige på den måde, at de rødlige kronblade er ganske ubetydelige, mens de talrige støvdragere sætter det lyserøde præg på blomstestanden. Frugterne er flade bælge, der har indsnøringer omkring hvert af de 2-8 brune frø.

Rodsystemet består af en kraftig pælerod, der bærer et veludviklet netværk af siderødder. 

Plantens krybende-opstigende vækst betyder, at den ikke når meget over 0,5 m i højden, mens den ofte når en samlet bredde på 3,0 m.

Udbredelse 
Ægte mimose har sin oprindelige udbredelse i de tropiske dele af Syd- og Mellemamerika, men i dag er den spredt til næsten alle tropiske egne, hvor den mange steder bliver betragtet som en invasiv art. Arten er en pionerplante, der hurtigt etablerer sig på lysåbne og tyndt bevoksede jordstykker. Derfor findes den især i græsplæner, på brakmarker og langs vejkanter. 

På den tidligere losseplads Moravia i Medellín, Columbia, vokser arten i et tungmetalpræget miljø sammen med bl.a. Ricinus communis (”Amerkansk olie-plante”), papaja, tobak, ananaskirsebær, bermudagræs, Bidens pilosa (en art af brøndsel), blågrå tobak, centnergræskar, Conyza bonariensis (en art af bakkestjerne), Gallinsoga ciliata (en art af hanekro), haveportulak, indisk fingerhirse, Polygonum segetum (en art af pileurt), pragtsnerle (flere arter), Ricinus communis (”Amerkansk olie-plante”), smalbladet sida, vellugtende gåsefod og virginsk karse

Nasti 
Arten er kendt for at kunne foretage meget hurtige bevægelser, når den bliver berørt eller på anden måde forstyrret. Bevægelsen kaldes en nasti, og evnen skyldes nogle bevægelige dele, ”pulvini”. I disse dele vil en forstyrrelse medføre, at cellerne taber deres indhold af kalium. Da vandet i cellerne tvinges til at følge med på grund af osmotiske forhold, mister blade og skud deres safttryk og bliver slappe med ét.

Note

Eksterne henvisninger 

 

Halvbuske
Lyserøde blomster
Stueplanter
Friedrich Reventlow

Frederik eller Friedrich (von) Reventlow er navnet på flere personer:

 Friedrich Reventlow (gehejmeråd) (1649-1728) – dansk gehejmeråd og holstensk klosterprovst
 Friedrich Reventlow, kendt som Fritz Reventlow (1755-1828) – holstensk greve og dansk diplomat
 Frederik Reventlow (1792-1851) – dansk diplomat (Frederik (Friedrich) Ditlev Reventlow)
 Friedrich Reventlou (1797-1874) – holstensk greve, klosterprovst og statholder